Návrh

Komuniké

Vláda Slovenskej republiky na svojom zasadnutí dňa ...................... prerokovala a schválila návrh Trestného zákona. Ide o návrh zákona, ktorý po späťvzatí z rokovania Národnej rady SR dňa 8.2.2005, predložil podpredseda vlády a minister spravodlivosti D. Lipšic opätovne na rokovanie vlády SR. Vládny návrh zákona obsahuje aj úpravu tých ustanovení, pre ktoré bol vládny návrh zákona vzatý späť z rokovania Národnej rady SR dňa 8.2.2005, avšak v takom znení, aby bola úprava v súlade s právom EÚ a medzinárodnými zmluvami, ktorými je Slovenská republika viazaná. Týka sa to najmä týchto ustanovení: 
-	trestnosť prípravy je opätovne upravená vo vzťahu k zločinu,
-	definícia zločineckej skupiny je upravená v súlade s Dohovorom OSN proti nadnárodnému organizovanému zločinu,
-	trestným činom bude nielen založenie a zosnovanie zločineckej skupiny a teroristickej skupiny, ale aj ich podpora a členstvo v nich, 
-	v súlade s požiadavkami práva EÚ je do návrhu zákona zapracovaná aj trestná zodpovednosť právnických osôb, a to v minimálnej verzii, t.j. vzťahuje sa iba na tie trestné činy, pri ktorých v takej úprave zaväzuje Slovenskú republiku právo EÚ a medzinárodné zmluvy, ktorými je Slovenská republika viazaná.